Økonomiudvalget har netop besluttet at sige ja til ordningen, der betyder, at ansatte ved Frederikshavn Kommune får tilbudt et erhvervskort til tog og bus, et kort som arbejdsgiveren køber og giver medarbejderen som et skattefrit personalegode. Kortet er personligt for den enkelte medarbejder og udstedes til zonerne mellem hjem og arbejde, og tager de ansatte imod kortet, kan de ikke også samtidig trække befordringen fra i skat. I efteråret godkendte politikerne i Frederikshavn medarbejderbredbånds-, telefoni- og PC-ordning, som et medarbejdergode, der kan være medvirkende til medarbejderfastholdelse og -rekruttering, nu kommer NT-kortet så oven i.

Referat:
Ansatte i Frederikshavn Kommune får nu tilbud om at få betalt transporten med bus eller tog til og fra arbejde med NT.